section_heading: Tijek zbivanja
paragraph_text: Godine 1527. Ferdinand I. poslao je snage u Ugarsku. Sukobio se sa Zapoljom u bitci kod Tokaja i pobijedio, zauzeo je Stolni Biograd i Budim. Opsjeo je Varaždin. Slavonsko je plemstvo, uz vodeću ulogu Krste Frankopana Ozaljskog, na saboru u Križevcima izabralo Ferdinanda Habsburgovca za kralja. Iste su godine osmanske snage osvojile Liku, Krbavu, dolinu rijeke Zrmanje i Udbinu te se tako prekinula kopnene veze sj. i j. Hrvatske. Na jugu je ostao Klis. mini|Poprsje kneza [[Krsto I. Frankapan Brinjski|Krste Frankopana na zagrebačkom Zrinjevcu]] Zapolja, koji je gubio, potražio je pomoć od Turaka. S njima je 1527. sklopio savez protiv kraljevina pod Habsburgovcima; sultan je Zapolji predao prava na Ugarsku i za nj osvaja Budim. Turci su 1529. opsjeli Beč. Ferdinand je pobjegao u Češku smatrajući da je sve izgubljeno. Turci su ipak uspješno odbijeni. Zapoljina struja osvojila je Slavoniju. Ferdinand je poslao kranjsko konjaništvo u Slavoniju od kojih stradava Zagreb. Turskom je pomoću iste godine u Budimu okrunjen za kralja, ali u vazalskom odnosu prema Osmanskom Carstvu. U prvom je valu okončao 1530.